TTCL บวกเกือบ 3% ไม่หวั่นภาวะตลาด โบรกฯ คาดกำไร Q3 โตแกร่ง
TTCL บวกเกือบ 3% ไม่หวั่นภาวะตลาด ล่าสุด ณ เวลา 10.37 น. ราคาอยู่ที่ 22.60 บาท บวก 0.60 บาท หรือ 2.73% สูงสุดที่ 22.90 บาท ต่ำสุดที่ 22 บาท มูลค่าซื้อขายที่ 137.44 ล้านบาท ด้าน บล.กสิกรไทย แนะนำซื้อ ให้เป้า 23.10 บ. คาดกำไร Q3/59 โตเกิน 30%
2 พ.ย. 2559

ผู้สื่อข่าวรายงานว่า ราคาหุ้นบริษัท ทีทีซีแอล จำกัด (มหาชน) หรือ TTCL ณ เวลา 10.37 น. ราคาอยู่ที่ 22.60 บาท บวก  0.60บาท หรือ 2.73% สูงสุดที่ 22.90บาท ต่ำสุดที่ 22บาท มูลค่าซื้อขายที่ 137.44 ล้านบาท ขณะที่ดัชนีตลาดหุ้นไทยโดยรวมลบ 0.24%

บล.กสิกรไทย ระบุในบทวิเคราะห์ (2 พ.ย.) แนะนำ “ซื้อ” TTCL ราคาเป้าหมาย 23.10 บาท/หุ้น โดยคาดกำไรสุทธิไตรมาส 3/59 ที่ 154 ล้านบาท เติบโต 36% จากปีก่อนและ 62% จากไตรมาสก่อนจากการปรับปรุงโครงการโรงไฟฟ้า Ahlone ที่เมียนมาร์, การรับรู้รายได้การเคลมประกันชดเชยจำนวน 1 ล้าน USD และธุรกิจ EPC ที่ยังดำเนินการต่อเนื่อง ส่วนกำไรจากธุรกิจปกติ เราคาดที่ 132 ลบ. พลิกจากขาดทุนสุทธิที่ 23 ลบ. ในไตรมาส 3/58 และเพิ่มขึ้น 127% จากไตรมาสก่อน คงคำแนะนำ ซื้อ ที่ราคาเป้าหมายปี 2560 ที่ 23.10 บาท โดยจะทบทวนประมาณการอีกครั้งภายหลังการประกาศงบการเงินไตรมาส 3/59 